## Obvezatne upute broj FDM 1 - o obliku suradnje Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim i dopunskim lokalnim izborima koji će se održati 22. rujna 2013.

### NN 105/2013 (21.8.2013.), Obvezatne upute broj FDM 1 - o obliku suradnje Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim i dopunskim lokalnim izborima koji će se održati 22. rujna 2013.

105 21.08.2013 Obvezatne upute broj FDM 1 - o obliku suradnje Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim i dopunskim lokalnim izborima koji će se održati 22. rujna 2013.

105 21.08.2013 Obvezatne upute broj FDM 1 - o obliku suradnje Državnog izbornog povjerenstva Republike Hrvatske i nadležnih izbornih povjerenstava u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim i dopunskim lokalnim izborima koji će se održati 22. rujna 2013.

DRŽAVNO IZBORNO POVJERENSTVO REPUBLIKE HRVATSKE

2359

Na temelju članka 27. st. 2. i 8. Zakona o financiranju političkih aktivnosti i izborne promidžbe (»Narodne novine«, broj 24/11, 61/11, 27/13 i 48/13 – pročišćeni tekst u daljnjem tekstu: Zakon o financiranju), Državno izborno povjerenstvo Republike Hrvatske propisuje

OBVEZATNE UPUTE BROJ FDM I

O OBLIKU SURADNJE DRŽAVNOG IZBORNOG POVJERENSTVA REPUBLIKE HRVATSKE I NADLEŽNIH IZBORNIH POVJERENSTAVA U PROVEDBI NADZORA FINANCIRANJA IZBORNE PROMIDŽBE TE PRAVIMA I OBVEZAMA SUDIONIKA PROVEDBE NADZORA FINANCIRANJA IZBORNE PROMIDŽBE NA PRIJEVREMENIM I DOPUNSKIM LOKALNIM IZBORIMA KOJI ĆE SE ODRŽATI 22. RUJNA 2013.

I. SUDIONICI PROVEDBE NADZORA FINANCIRANJA IZBORNE PROMIDŽBE

Sudionici provedbe nadzora financiranja izborne promidžbe na prijevremenim izborima za zamjenika općinskog načelnika Općine Kneževi Vinogradi iz reda pripadnika hrvatskoga naroda te na dopunskim izborima za članove predstavničkih tijela jedinica lokalne samouprave iz reda pripadnika romske nacionalne manjine koji će se održati u Općini Kotoriba, Općini Podturen, Općini Peteranec i Općini Petrijanec su:

– Državno izborno povjerenstvo Republike Hrvatske (u daljnjem tekstu: Državno izborno povjerenstvo) i

– član stručnog tima zadužen za financije u općinskom izbornom povjerenstvu.

II. OBVEZE ČLANA STRUČNOG TIMA ZADUŽENOG ZA FINANCIJE U OPĆINSKOM IZBORNOM POVJERENSTVU

Nadležno općinsko izborno povjerenstvo određuje člana stručnog tima zaduženog za financije u općinskom izbornom povjerenstvu (u daljnjem tekstu: član stručnog tima zadužen za financije).

Član stručnog tima zadužen za financije može zatražiti savjet o provedbi nadzora financiranja izborne promidžbe od Državnog izbornog povjerenstva.

S Državnim izbornim povjerenstvom član stručnog tima zadužen za financije kontaktira:

– telefonskim putem (01/4569-711),

– elektroničkom poštom (dip@izbori.hr) ili

– poštom (Državno izborno povjerenstvo Republike Hrvatske, Zagreb, Visoka 15).

U sklopu provedbe nadzora financiranja izborne promidžbe, član stručnog tima zadužen za financije:

• izbornim sudionicima daje priopćenje o financiranju izborne promidžbe i obrasce koje su izborni sudionici dužni popunjavati,

• prilikom preuzimanja kandidacijskih lista odnosno kandidatura od izbornih sudionika će zatražiti podatke o posebnim računima, te načinu objave izvješća,

• zaprima izvješća za potrebe nadležnog izbornog povjerenstva, prati objavu izvješća i evidentira ih u obrasce koji su dostavljeni od strane Državnog izbornog povjerenstva, a osobito:

– da li je izvješće predano pravovremeno,

– dopuštenost donacija sukladno članku 22. Zakona o financiranju (podaci su sadržani u prilogu – obrascu IZ-DP),

– visinu donacija za pravne i fizičke osobe u smislu članka 11. Zakona o financiranju,

– sastavlja popis donacija pravnih osoba koji dostavlja Državnom izbornom povjerenstva,

• zaprima financijske izvještaje za financiranje izborne promidžbe za potrebe nadležnog izbornog povjerenstva, s potrebnim prilozima, prati objavu financijskih izvještaja, i evidentira ih u obrasce dostavljene od strane Državnog izbornog povjerenstva, a osobito:

– da li je financijski izvještaj predan pravovremeno i da li sadržava sve potrebne priloge (obrasce IZ-DP, IZ-TP, IZ-MO),

– dopuštenost donacija sukladno članku 22. Zakona o financiranju (podaci su sadržani u prilogu – obrascu IZ-DP),

– visinu donacija za pravne i fizičke osobe (podaci su sadržani u prilozima – obrascima IZ-DP),

– sastavlja popis donacija pravnih osoba koji je potrebno proslijediti Državnom izbornom povjerenstvu (one pravne osobe koje nisu obuhvaćene prethodno dostavljenim popisima),

• financijski izvještaj o financiranju izborne promidžbe dostavlja radi objave Digitalnom informacijskom-dokumentacijskom uredu sa svim zakonom propisanim prilozima,

• u slučaju uočenih povreda Zakona o financiranju (osobito kršenje odredbe članka 11., članka 12., članka 13., članka 14. st. 4. i 5., članka 16., članka 17. st. 1. al. 7. – 8. i st. 2. i 3., članka 22., članka 24., članka 34. i članka 39. st. 3. i 4.), od izbornih sudionika kod kojih je uočeno nezakonito postupanje traži sve bankarske izvode koji se odnose na poseban račun i izvode uz izvješće o uočenim nepravilnostima odmah dostavlja Državnom izbornom povjerenstva,

• sa svom dokumentacijom postupa u skladu sa pravilima o zaštiti i obradi arhivskog i registraturnog gradiva.

III. Ove Obvezatne upute objavit će se u »Narodnim novinama«, a stupaju na snagu 22. kolovoza 2013.

Klasa: 013-05/13-26-01/02
Urbroj: 507/20-13-1
Zagreb, 9. kolovoza 2013.

Potpredsjednica
Aleksandra Jozić-Ileković, dipl. iur., v. r.

Uputa, NN 105/2013-2359